stanford-oval/wikipedia huggingface dataset:
Luettelo televisiosarjan Muumilaakson tarinoita jaksoista
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 51. Niiskuneiti selvänäkijänä / Niiskuneiti ennustajana

Salamaniskun seurauksena Niiskuneiti pystyy näkemään tulevaisuuteen. Hän pelastaa Nuuskamuikkusen kykynsä avulla, mutta Niisku ei halua tietää, onnistuuko hänen ilma-aluksensa. Nipsu ryhtyy tienaamaan rahaa Niiskuneidin selvänäkijän taidolla.
Tämä on Yleisradion versiossa viimeinen jakso, jossa Niiskun suomenkielisenä äänenä on Samuli Edelmann. Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 52. Aarteenetsintää / Muumilaakson kultakuume

Muumilaaksoon saapuu kullankaivaja. Kun hän sairastuu, muumit majoittavat hänet luokseen. Korvaukseksi kullankaivaja antaa heille kultakimpaleen ja aarrekartan, jonka mukaan Muumilaaksoon olisi kätketty aarre. Pian koko Muumilaakso saa asiasta vihiä ja laaksoon tulee oikea kultaryntäys.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 53. Vedenneito / Vedenhengetär

Nipsu lähtee etsimään kultaa Yksinäisiltä vuorilta ja päätyy lammelle, josta ilmestyy kuvankaunis vedenneito. Vedenneito aiheuttaa riippuvuuden Muumilaakson miehille, minkä takia he menevät aikaisin aamusta lammelle ja saapuvat kotiin illalla väsyneinä.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 54. Timantti / Mymmelin timantti

Mymmeli on löytänyt timanttisormuksen, ja kun kukaan ei ole tullut etsimään sitä, antaa Poliisimestari sen Mymmelille. Vilijonkka saa Mymmelin uskomaan, että timanttisormuksen omistajan täytyy asua ja pukeutua hienosti ja hankkia palvelija. Niinpä Mymmeli ja Myy alkavat elää hienosti, mutta kaikki ei suju niin kuin pitäisi.
Tämä on Yleisradion versiossa ensimmäinen jakso, jossa Niiskun suomenkielisenä äänenä on Ilkka Merivaara.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 55. Muumipapan toinen nuoruus / Muumipappa tahtoo nuortua

Eräänä aamuna Muumipappa lähtee aamukävelylle ja huomaa unohtaneensa silinterihattunsa. Hän epäilee tulevansa vanhaksi ja ryhtyy kuntoilemaan pysyäkseen nuorena. Lopulta hän tekee suuren elämänmuutoksen ja muuttaa yön päiväksi ja toisinpäin.
Jaksoa ei ole dubattu ruotsiksi.
Yleisradion myynnissä olleiden Muumipapan muistelmat -nimisten VHS- ja DVD-julkaisujen kansissa on kuitenkin kuva tästä jaksosta.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 56. Salainen ruokalaji / Muumimamman ruokahuolet

Pikku Myy sanoo kyllästyneensä Muumitalon ruokiin, ja Pappa kertoo syöneensä nuoruudessaan maailman parasta ruokaa. Muumimamma päättää uudistaa keitoksiaan ja lähtee Nuuskamuikkusen kanssa etsimään salaista ruokalajia. Tällä välin muut joutuvat pärjäämään ilman Mammaa Muumitalossa.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 57. Äidinrakkaus / Äidillinen rakkaus

Niiskuneidillä nousee vauvakuume ja eräänä aamuna Muumitalon portailla makaa kaksi orpoa lasta, jotka hän ottaa hoiviinsa. Lapset osoittautuvat varsinaisiksi riiviöiksi, mutta Niiskuneiti päättää olla suuttumatta kullanmuruilleen, vaikka muut alkavat jo olla heille vihaisia.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 58. Taiteilijoita Muumilaaksossa / Taiteilijat tulevat

Muumipappa osallistuu valokuvauskilpailuun. Hän voittaa kilpailun epäonnistuneella kuvalla perheestään. Muumilaaksoon saapuu lukuisia maalareita etsimään Muumipapan kuvauskohdetta, ja pian aiotaan järjestää myös maalauskilpailu.
Jakson alkuperäinen versio ja Suomessa nähty versio eroavat hivenen toisistaan kohtauksessa, jossa Muumipappa ottaa perhepotrettia. Kun Muumipappa pyytää Pikku Myytä muuttamaan ilmettään, alkuperäisessä versiossa Myyllä on kauhea irvistys, mutta suomalaisessa versiossa melko tavanomaisen näköinen hymy.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 59. Noitakävelyä / Aliisan noitakävely

Noita opettaa Aliisalle uuden noitatempun, veden päällä kävelemisen, mikä ällistyttää muumeja. Pian Niisku ryhtyy todistamaan, että tieteenkin avulla voi kävellä veden päällä. Sillä välin Nuuskamuikkunen ja Hemuli pyydystävät valtavaa mamelukkikalaa.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 60. Kauhea Pikku Myy / Hirmuinen Pikku Myy

Pikku Myyllä on levoton päivä. Hän laskee koskea Niiskun leipäkorilla ja sotkee Vilijonkan pyykit. Muumipeikko satuttaa Myyn takia jalkansa. Myy tuntee syyllisyyttä, mutta ei halua pyytää anteeksi, ja asettuu Nuuskamuikkusen telttaan asumaan.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 61. Muumipeikko ennustaa korteista / Muumipeikko povaa tulevaisuutta

Nipsun ehdotuksesta hän ja Muumipeikko ryhtyvät myymään nuorennuslääkettä, mikä ei kuitenkaan osoittaudu kovin menestyksekkääksi. Käynti ennustajan luona saa Nipsun keksimään, että Muumipeikon tulisi ryhtyä ennustajaksi: Muumipeikko ”ennustaa” korteista täysin sattumanvaraisesti, ja Nipsu toteuttaa ennustukset ulkona.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 62. Muumipapan muistelmat I / Muumipappa muistelee osa 1

Sairasvuoteella ollessaan Muumipappa päättää kertoa muille villistä nuoruudestaan. Hän kertoo lapsuutensa orpokodista ja kuinka karkasi sieltä ja lisäksi ystävistään Fredriksonista, Juksusta ja Hosulista sekä Fredriksonin Merenhuiske-laivasta, jolla he lähtivät etsimään seikkailuja.
Tämä on viimeinen Tanoshii Mūmin Ikka -sarjan jakso, jossa Mörkö esiintyy, mikäli jaksossa esiintyvä Mörkö on sama kuin muissa jaksoissa.
Ylen esittämillä viimeisimmillä uusintakierroksilla (vuosina 2011–2014) Muumipapan muistelmat -jaksojen nimissä on arabialaiset numerot (1, 2, 3) roomalaisten numeroiden (I, II, III) sijasta.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 63. Muumipapan muistelmat II / Muumipappa muistelee osa 2

Rannalla Muumipappa jatkaa tarinaa nuoruutensa seikkailuista. Nyt hän kertoo, kuinka Orpokodin johtajatar saatiin hätyytettyä laivasta, kovasta myrskystä, josta heidät pelasti vaaleanpunainen pilvi, Pikku Myyn äidistä sekä matkasta Kuninkaan juhliin läpi yllätysten puiston.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 64. Muumipapan muistelmat III / Muumipappa muistelee osa 3

Kahvipöydässä Muumipappa kertoo viimeisistä nuoruusvuosistaan. Niihin kuuluivat viluinen kummitus, Hosulin ja Sosulin häät, matka Fredriksonin maalla, merellä ja ilmassa liikkuvalla amfibilla sekä lopuksi Muumimamman pelastaminen hyisestä merestä.
Tämä on sarjan viimeinen jakso, joka perustuu Tove Janssonin kirjoihin.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 65. Naamiaiset / Hienot naamiaiset

Vilijonkka kutsuu muumit naamiaisiin, joissa hän lupaa esitellä Niiskuneidin aatelismiehelle. Muumit ryhtyvätkin etsimään ja korjaamaan naamiaisasujaan juhlaa varten, mistä etenkin Myy ja Niiskuneiti ovat innoissaan. Sillä välin Muumipeikko tekee muilta salassa omaa kanoottia.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 66. Vampyyri / Vampyyri hukassa

Eläintarhasta on kadonnut vampyyri ja pian Poliisimestari kertoo sen olevan tulossa Muumilaaksoon päin. Kohta koko laakso on pelon vallassa, eikä kukaan uskalla mennä ulos ilman valkosipulia. Kaiken kukkuraksi Vilijonkka on vielä järjestämässä hyväntekeväisyysmyyjäisiä. Pian Muumitalon halkopinosta löytyy vampyyria muistuttava olio.
Tämä on alkuperäisen Tanoshii Mūmin Ikka -sarjan viimeinen jakso, joka perustuu Lars Janssonin sarjakuviin. Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 67. Tuoli / Muumipapan tuoli

Muumipapan kirjoitustuoli menee rikki. Hänelle tuodaan uusia tuoleja, mutta mikään muu tuoli ei kelpaa kirjoittamiseen. Eräänä yönä Muumipeikko tekee kirjoitustuolille uuden nojan ja saa näin korjattua rikkoutuneen tuolin uudenveroiseksi. Tällä välin Pikku Myy pyydystää lintuja.
Tämä jakso näyttää Muumipapan muistoissa Muumipeikon vauvana. Tämä on myös Muumipeikko ja linnut -jakson ohella sarjan ainoa jakso, joka on esitetty ruotsiksi ennen ensimmäistä suomenkielistä esitystä.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 68. Muumipeikko ja linnut / Haavoittunut lintu

Hemuli on innostunut lintujen tutkimisesta. Hän antaa Muumipeikolle, Niiskuneidille, Myylle ja Nipsulle lainaksi luontokirjan, ja he lähtevät tekemään havaintoja. He löytävät linnunpoikasia, joiden emo haavoittuu taistelussa haukkaa vastaan. Poikaset ja emo viedään hoitoon Muumitaloon.
Tämä on jakson Tuoli ohella sarjan ainoa jakso, joka on esitetty ruotsiksi ennen ensimmäistä suomenkielistä esitystä.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 69. Feeniks-lintu / Kultasiipinen Feeniks

Salaperäinen lintu on lentänyt Muumilaaksoon ja yllättäen lintua ammutaan pyssyllä, ja se loukkaantuu. Lintua hoidetaan Muumitalossa, jossa Aliisa saa selville, että lintu on tarunhohtoinen Feeniks-lintu, jonka on määrä syöksyä tulivuoren kraatteriin ja syntyä uudelleen.
Jakson piirrostyyli muistuttaa jonkin verran jatkosarjan jaksoja, sillä jakson animaatio-ohjaajana ollut Kazuaki Mōri vastasi myöhemmin animoinnista useammissa Tanoshii Mūmin Ikka: Bōken Nikki -sarjan jaksoissa. Jaksoa ei ole dubattu ruotsiksi.
Tämä on viimeinen Tanoshii Mūmin Ikka -sarjan jakso, jossa Vilijonkka lapsineen esiintyy.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 70. Muumipeikon iso kala / Muumipeikko saa suuren kalan

Muumipeikko onkii suuren kalan, jopa niin ison, että päätetään järjestää kalajuhlat. Sillä välin Niiskun ihmeliima aiheuttaa hänelle ja siskolleen riidan, ja niinpä Niiskuneiti muuttaa vihoissaan Muumitaloon. Molemmat haluaisivat kuitenkin pyytää toisiltaan anteeksi. Muumipappa ja Pikku Myy auttavat Niiskua leipomaan luumupiirakan sovinnoneleeksi Niiskuneidille.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 71. Tyrmääjäsieni / Torkkuseitikit

Muumipeikko ystävineen tuo sienimetsältä oudon näköisen sienen, jota edes Hemuli ei pysty tunnistamaan. Sieni paljastuu tyrmääjäsieneksi, jonka itiöt aiheuttavat unitautia. Pian kaikki Muumitalossa olevat muuttuvat veltoiksi paitsi heinänuhan takia nenäsuojusta käyttävä Muumipappa.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 72. Muumipeikko ja delfiini / Muumipeikko tutustuu delfiiniin

Muumipeikko ja Nuuskamuikkunen auttavat delfiini Kiiltopään takaisin mereen. Noita opettaa Aliisalle taas uuden noitatempun: veden alla kävelemisen. Vuoden päästä Muumipeikko tapaa jälleen vanhan tuttunsa, joka haluaisi näyttää Muumipeikolle merenalaisen maailman. Noidan loitsun avulla Muumipeikko pystyykin hengittämään veden alla, mutta vain puoli päivää.
Jaksoa ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 73. Luola / Pyöreän saaren luola

Muumipeikko ja ystävät lähtevät retkelle pyöreälle saarelle, jonne voi helposti kävellä laskuveden aikaan. Nipsu löytää ametistiluolan ja katoaa porukasta. Sillä aikaa kun muut etsivät häntä, nousuvesi yllättää. Muumipappa, Niisku ja Poliisimestari yrittävät turhaan pelastaa veden saartamia lapsia myrskyssä.
Tämä on viimeinen Tanoshii Mūmin Ikka -sarjan jakso, jota ei ole dubattu ruotsiksi.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 74. Ihana lahja / Uskomaton lahja

Tiuhti ja Viuhti saapuvat jälleen Muumitaloon ja heillä on mukanaan matkalaukussa ihana lahja Muumeille. Haisuli varastaa sen mutta jättää lahjan rauhaan saatuaan tietää sen olevan vain sipuli. Kyseessä ei kuitenkaan ole mikä tahansa sipuli vaan laulavan kukan sipuli.
Tämä on sarjan viimeinen jakso, jossa Tiuhti ja Viuhti esiintyvät.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 75. Satumainen smaragdi / Kuningatarsmaragdi

Muumipeikko näkee unta, jossa hän menee vesiputouksen takana olevaan luolaan. Pian uni käy toteen, kun hän ja Nuuskamuikkunen lähtevät etsimään luolaa ja löytävät sieltä smaragdin. Seuraavana päivänä Muumilaaksoon tulee hirmuinen raekuuro, joka tuhoaa Hemulin puutarhan ja kasvihuoneen aiheuttaen tälle hermojärkytyksen. Taikuria pyydetään pelastamaan puutarha.
Muumipeikko ja Nuuskamuikkunen menivät aluksi Noidan pakeille, mutta hän ei kuitenkaan pystynyt auttamaan, koska oli itsekin loukkaantunut raekuurossa.
Tämä on koko sarjan viimeinen jakso, jossa Taikuri esiintyy sekä viimeinen Tanoshii Mūmin Ikka -sarjan jakso, jossa Haisuli esiintyy.
Tämä on sarjan viimeinen jakso, jossa Muumipeikko näkee unta.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 76. Talon maalausta / Maalataan talo

Muumipeikko, Niiskuneiti, Myy ja Nipsu auttavat Hemulia korjaamaan Pikku Myyn vahingossa rikkoman katon. He innostuvat korjaustöistä liikaa ja maalaavat Hemulin kodin räikein värein. Hemuli ei saa enää unta värien takia ja lähtee joka yö hortoilemaan yölliseen Muumilaaksoon.
Tämä on viimeinen Tanoshii Mūmin Ikka -sarjan jakso, jossa Poliisimestari esiintyy.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 77. Suuri lentokilpailu / Lentokisa

Reippailija-Hemuli tulee jälleen Muumilaaksoon, tällä kertaa kuumailmapallolla. Hän päätyy haastamaan Noidan ja tämän luudan lentokilpailuun Yksinäisille vuorille ja takaisin. Niiskun lentohärveli puolestaan on jo melkein valmis, ja hän lähtee piakkoin koelennolle.
Sekä Yleisradion että MTV:n versioihin sisältyvät jaksot > Tanoshii Mūmin Ikka -sarja > 78. Kohti etelää / Etelä kutsuu

Kaikki pääsevät vuorollaan Niiskun lentoaluksen kyytiin, ja Muumipeikko pääsee myös ohjaamaan alusta, kuten Niisku olikin aikaisemmin luvannut. Hän ja Niiskuneiti lentävät katsomaan suurta tulivuorta, mutta lennosta tulee kuitenkin vaarallinen, kun kyytiin kapuaa salamatkustaja. Talvi tekee tuloaan Muumilaaksoon, ja pian laakso peittyy lumivaipan alle. Nuuskamuikkunen hyvästelee Muumipeikon ja antaa hänelle huuliharppunsa. Aliisa, Noita ja Niisku lentävät ja Nuuskamuikkunen kävelee etelään. Muumiperhe nukkuu talviunta.
Tämä on sarjan viimeinen jakso, jossa Niisku, Noita, ja Aliisa esiintyvät. Jakso on myös viimeinen, joka on dubattu ruotsiksi ja jossa kuullaan kertojan ääni.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja

Jaksot 79–104 kuuluvat Tanoshii Mūmin Ikka: Bōken Nikki -sarjaan.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 79. Muumipeikon kihlaus / Avioliittoleikki

Muumipeikko löytää sormuksen ja Niiskuneiti pyytää kosimaan häntä. Sen jälkeen Niiskuneiti julistaa heidän olevan kihloissa, vaikka Muumipeikko luuli, että he vain leikkivät. Elämä ”aviomiehenä” ei olekaan niin helppoa kuin Muumipeikko luuli, ja hän lähtee Nuuskamuikkusen kanssa vaellusretkelle.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 80. Nipsu rakastuu / Nipsu löytää rakkauden

Nipsu rakastuu omituiseen Houskaan, joka on muun muassa laittanut lastan muurahaisen jalkaan ja pannumyssyn linnunpesään. Muumipeikko auttaa Nipsua kertomaan tunteistaan Houskalle, mutta Nipsun tunteet eivät tunnu saavan vastakaikua.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 81. Uusi elämä / Vapaata elämää

Muumilaaksoon saapuu profeetta, joka julistaa vapaan elämän ihanuutta. Pikku Myy, Muumipappa, Niiskuneiti ja Nipsu päättävät aloittaa uuden elämän, kukin omalla tavallaan ja tehdä sitä mitä ovat aina halunneet. Muumipeikko ja Muumimamma ovat tästä ymmällään.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 82. Hemulitäti tulee Muumitaloon / Hemulitädin vierailu

Muumipappa ja Muumimamma ovat matkoilla, ja lapset jäävät keskenään taloon. Heitä paimentamaan saapuu yllättäen Hemulin sisko Hemulitäti, mukanaan omat sääntönsä, jotka eivät ole aivan Muumipeikon ja tämän ystävien mieleen. Lapset pääsevät selville Hemulitädin pelosta, minkä ansiosta he keksivät huijata tätiä.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 83. Muumipeikko ja kultainen häntä / Muumipeikko saa kultaisen hännän

Muumipeikko huomaa hännäntupsunsa olevan harventuneen ja pelkää sen kohta kaljuuntuvan kokonaan. Isoäidin reseptikirjasta löytyy apu, mutta resepti toimii liiankin hyvin, sillä sen avulla Muumipeikko saa kultaisen hännän. Nipsu keksii näyttää häntää muumilaaksolaisille maksusta.
Tämä on sarjan viimeinen jakso (ja Uusi elämä -jakson ohella ainoa Tanoshii Mūmin Ikka: Bōken Nikki -sarjan jakso), joka perustuu Tove Janssonin sarjakuvaan.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 84. Hiekkaveistoksia / Taidenäyttely hiekkarannalla

Muumipapan keksinnöstä rannalla järjestetään hiekkaveistosten näyttely. Muumit ryhtyvät rakentamaan omia taideteoksiaan, mutta Vilijonkalla tuntuu olevan mielessä vain kilpailu. Myy keksii tehdä hiekasta Mörön muotokuvan, mutta siitä tulee vähän liiankin elävän näköinen.
Tämä on sarjan viimeinen jakso sekä jatkosarjan ainoa jakso, jossa Mörkö esiintyy.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 85. Merirosvojen huviretki / Vieraita rannalla

Uimarannalle saapuu veneellä outo perhe huviretkeilemään. Väärinkäsityksen seurauksena Muumipeikko, Niiskuneiti, Pikku Myy ja Nipsu luulevat heidän olevan merirosvoja. He eivät halua rantaansa merirosvoja, joten he yrittävät karkottaa perheen sieltä. Se ei kuitenkaan ole aivan helppo tehtävä.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 86. Poliisimestarin veljenpoika / Poliisimestarin innokas veljenpoika

Muumilaaksoon on saapunut Poliisimestarin virkaintoinen veljenpoika Launo. Launo onkin niin innokas poliisi, että pian lähes koko Muumilaakson väki joutuu vankilaan. Poliisiylitarkastaja on tulossa Muumilaaksoon ja Launo on saatava pidettyä poissa pahanteosta.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 87. Aikakone / Aikamatka esi-isien luo

Muumipappa on korjaamassa ompelukonetta ja kelloa, mutta osat sekoittuvat ja hän rakentaa vahingossa aikakoneen. Pappa, Muumipeikko, Niiskuneiti ja Myy matkustavat muinaiseen Muumilaaksoon ja tuovat mukanaan nykyisyyteen kolme villiä muumien esi-isää.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 88. Muumitalvi / Tahmatassu ja salaisuudet

Juuri kun Muumit ovat käymässä talviunille, tuo Posteljooni heille salaperäisen paketin. Sisältä paljastuu pieni Tahmatassu. Muumit joutuvat talviunien sijasta hoitamaan häntä. Valitettavasti Tahmatassu on kovin utelias ja tietää pian kaikki Muumitalon asukkaiden salaisuudet.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 89. Joulutarina / Vierailulla Mimmi-tädin luona

Muumipapan rikas Jenni-täti kutsuu kirjeitse muumiperheen ja lapset luokseen. Muumipappa ei haluaisi lähteä mutta lopulta hänkin lähtee mukaan. Matkalla he kohtaavat Lumilohikäärmeen, joka ei ole kuitenkaan yhtä pelottava kuin töitä teettävä ja jotain salaperäisessä kaapissa salaileva Jenni-täti.
Tämä on sarjan viimeinen jakso, jossa Muumilaaksossa on talvi. Jakso on myös viimeinen, jossa Posteljooni esiintyy.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 90. Muumit muinaisuudessa I / Aikamatka aavikolle

Muumipappa löytää astian sirpaleen ja väittää sen kuuluneen muinaisille muumeille. Muumit lähtevät tutkimaan sirpaleen alkuperää aikakoneen avulla, mutta päätyvätkin aavikolle. Kuumuus yllättää heidät, joten Muumipappa, Nipsu ja Muumipeikko lähtevät etsimään vettä. Sillä välin Muumimamma, Niiskuneiti ja Pikku Myy ovat kadonneet.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 91. Muumit muinaisuudessa II / Aikamatka Kleopatran luo

Aikakone ylikuumentuu, eivätkä Muumit pääse takaisin Muumilaaksoon. He joutuvat ensin Egyptiin ja alkavat ratkaista sfinksien ja pyramidien arvoitusta, mikä ei kuitenkaan tuota tulosta. Seuraavaksi aikakone lennättää heidät Kleopatran aikakauteen, missä he yrittävät puolestaan ratkaista tämän kauneuden salaisuuden.
Sekä Yleisradion että MTV:n versioihin sisältyvät jaksot > Tanoshii Mūmin Ikka: Bōken Nikki -sarja > 92. Aarrekartta

Muumipeikko ja Nipsu löytävät hillokellarista vanhan, kellastuneen paperinpalan, joka näyttää kovasti aarrekartalta. He lähtevät oitis Yksinäisille vuorille aarrejahtiin, mutta retki osoittautuu vaaralliseksi. Sillä välin hattivatit tulevat ympäröimään Muumitaloa ja Muumipappa muistaa erään tärkeän asian aarrekartasta.
Tämä on sarjan ainoa jakso, jolla on sama nimi sekä Yleisradion että MTV:n versioissa.